《中秋对月有感》
明代·陶宗仪

我室曾烦月照帏，今年此夕认清辉。芳时一去无繇返，皓首同归与愿违。

谯漏声传人寂历，胡床影矗露霏微。碧霄如水连银汉，好洗浮生万事非。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。